

Veebipõhine röntgenipiltide arhiveerimise süsteem Agfa WEB 1000
Agfa WEB1000 tagab internetipõhise juurdepääsu piltidele, mis asuvad L.Puusepa 8 radioloogia pildiserveris s.o. Maarjamõisa peamajas, traumapunktis ning Maarjamõisa polikliinikus tehtud digitaalsed röntgenipildid ja suur osa kompuutertomograafia, ultraheli- ning magnetuuringuid.
Kasutajatunnuse taotlemine
Radioloogia pildiarhiivi kasutajatunnust saavad taotleda kliinikumi arstid, kel on juurdepääsuõigus patsientide pildiinfole. Kasutajatunnust saab taotleda radioloogiateenistuse sekretäri Merilin Kivisaare käest, telefon 318 377. Eelnevalt tuleb täita lühike ankeet.
Töö programmiga
Kui teil on olemas radioloogia pildiarhiivi kasutajatunnus ning te asute seespool Kliinikumi tulemüüri, siis:
- Avage internetisirvija (Microsoft Internet Explorer või Netscape Communicator) ning sisestage aadressireale pildiserveri IP aadress 192.168.100.100 (http:// võib eest ära jätta)
ning vajutage sisestusklahvile Enter. Soovitav on salvestada pildiserveri aadress meelislehtede menüüsse (Favorites > Add to Favorites).
- Kui internetisirvija mainib Mitra litsentse-sertifikaate, siis tuleb talle anda luba neid kasutada (vajutada GRANT). Ja soovitav on märkida linnuke aknasse Always trust.
- Avaneb Agfa WEB1000 sisenemisaken. Sisestage oma kasutajanimi User ID: ja salasõna Password: ning vajutage klaviatuuril sisestusklahvile ENTER või ekraanil klahvile Login.
- Avaneb Agfa WEB 1000 tööaken, millel on viis töölehte: Uuringud (Study), Eelvaade (Thumbnail), Kujutis (Image), Uuringuvastus (Report), Konverents (Conference).
- Alustama peaks esimesest töölehest (Study), mille ülaosas on rippmenüüd, kus tuleb määratleda uuringu otsingukriteeriumid.
Esimene menüü annab võimaluse valida piltide asukoht (Location).
Web cache - viimase kahe-kolme kuu uuringud serveri vahemälus
Basix - pildiserveri arhiiv (aeglasem päring)
All locations - mõlemast asukohast korraga.
- Teise menüüsse tuleb sisestada esimene otsingukriteerium (Search Criterion 1). Kui te teate patsiendi isikukoodi, siis valige (Patient ID) ja alumisse lahtrisse sisestage isikukood, misjärel vajutage vasakul ülal taskulambiga päringunupule .
Kui isikukood ei ole teada, siis võib päringu teha patsiendi nime kaudu (Patient name).
Lubatud on kasutada tärni ja küsimärki (tärn * asendab nimes suvalise hulga tähti või numbreid, küsimärk ? asendab ühe tähemärgi). Nt. Patsient Põder tuleb välja nii päringuga Põder, P* kui ka P?der.
- Kui ka nimi ei meenu, siis võiks pärida uuringukuupäeva järgi (Date).
Proovimiseks on soovitav valida nt. eilsed uuringud (Yesterday).
- Kolmandasse otsingumenüüsse võiks märkida uuringumeetodi (Modality)
CR = röntgenipildid (computed radiography)
CT = kompuutertomograafia (computed tomography)
DF = defineerimata meetod
MR = magnetresonants
NM = nukleaarmeditsiin, isotoopdiagnostika (nuclear medicine)
OT = muud uuringud, väljastpoolt Kliinikumi (nt. Kohtla-Järvelt) saadetud uuringud) (other)
RF = läbivalgustus (radiofluoroscopy)
US = ultraheli (ultrasound)
AG =angiograafia
Any modality = kõik uuringumeetodid, modaalsused
- Kui otsinguparameetrid on valitud, tuleb serveri poole pöördumiseks vajutada vasakul ülal taskulambiga nupule .
- Päringule saabub vastuseks uuringute nimekiri. Kui nüüd sobiv uuring hiireklõpsuga siniseks märkida ja vajutada sisestusklahvile, siis manataksegi ekraanile soovitud pildid. Pilte saab vahetada klõpsates vasakul üleval kerimisribal, hiireklõpsuga või nooltega.
- Ekraanivaateid saab vahetada klõpsates vastavalt lehtedele Uuring (Study), Eelvaade (Thumbnail) või Kujutis (Image).
- Et võrrelda korraga varasemat ja uuemat uuringut, tuleks ekraan jagada kaheks (Split screen mode) vajutades klahvile .
- Terve uuringuseeria valimiseks eelvaatelehel (Thumbnail) tuleb märkida paremal servas klahv (Select all) . Kui valite mitu pildiseeriat, siis kuvatakse need aknas Kujutis (Image) ikkagi ühekaupa. Kuvatavaid seeriaid saab vahetada rippmenüüst.
- Piltide töötlemise ja suurendamise tööriistakast avaneb, kui vajutada hiire parempoolsele klahvile. Tööriistakast sulgub parempoolse hiireklahvi teistkordse klõpsuga.
- NB! Klõpsates lehel Study klahvile avaneb väga põhjalik ingliskeelne kasutajajuhend .
- Piltide trükkimine ja salvestamine käib pildiaknas (Image) klahvide abil.
- Programmist väljumiseks vajutada .
- NB! Kui Microsofti Internet Exploreriga programm ei tööta, siis proovige Netscape Communicator`it. Internet Explorer töötab siis, kui Windowsil on installeeritud Service Pack 2. Vajalikud seadistused võib tellida Arvutiabist tel. 319222.
- NB! Kui päringud ei taha õnnestuda, siis võib olla põhjuseks arvutivõrkude aeglus.
- Kui te asute väljaspool Kliinikumi tulemüüri, siis on võimalik ühendada end kaugtöökeskkonnaga aadressil http://www.kliinikum.ee/tsweb, serveriks märkida hydra.kliinikum.ee. Sealt logige end Infokeskusesse ja töötate nagu ülal kirjeldatud.Röntgenipiltide kvaliteeti piirab server Hydra 256 värviga. Kompuutertomograafilised kujutised on rahuldava kvaliteediga, tavaröntgenipildid on teralised. Sisselogimine on aeglane ja vajab kannatust!
- Probleemidest ja ettepanekutest palun teatada aadressil
See e-posti aadress on kaitstud spämmirobotide vastu. E-posti aadressi nägemiseks peab olema JavaSkripti kasutamine olema lubatud.
. Telefonikonsultatsioonid 07 318 377.
jaanuar 2003